ประกาศคณะกรรมการกํากับตลาดทุน ที่ ทข. 68/2552 เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุน และการตั้งตัวแทนที่ปรึกษาการลงทุน \_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 100 วรรคสอง มาตรา 109 และมาตรา 115 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ.2551 ออกข้อกําหนดไว้ดังต่อไปนี้ข้อ ๑ ในประกาศนี้(1) "บริษัทที่ปรึกษาการลงทุน" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน (2) "ตัวแทนที่ปรึกษาการลงทุน" หมายความว่า บุคคลธรรมดาที่มิใช่กรรมการหรือพนักงานของบริษัทที่ปรึกษาการลงทุนที่บริษัทที่ปรึกษาการลงทุนตั้งให้เป็นตัวแทนในการให้คําแนะนํา (3) "ผู้ติดต่อกับผู้ลงทุน" หมายความว่า ผู้ทําหน้าที่ติดต่อ ชักชวน ให้คําแนะนํา หรือวางแผนการลงทุน ให้กับผู้ลงทุนหรือลูกค้าของบริษัทหลักทรัพย์ในธุรกิจหลักทรัพย์ ซึ่งมีสองประเภท ได้แก่ ผู้ติดต่อกับผู้ลงทุนประเภท ก ซึ่งสามารถทําการวิเคราะห์การลงทุนในหลักทรัพย์ได้ด้วย และผู้ติดต่อกับผู้ลงทุนประเภท ข ซึ่งไม่สามารถทําการวิเคราะห์การลงทุนในหลักทรัพย์ (4) "ลูกค้า" หมายความว่า บุคคลที่ตกลงรับบริการการให้คําแนะนําจากบริษัทที่ปรึกษาการลงทุน (5) "การให้คําแนะนํา" หมายความว่า การให้คําแนะนําไม่ว่าโดยทางตรงหรือทางอ้อม เกี่ยวกับคุณค่าของหลักทรัพย์หรือความเหมาะสมในการลงทุนที่เกี่ยวกับหลักทรัพย์นั้น หรือที่เกี่ยวกับการซื้อหรือขายหลักทรัพย์ใด ๆ (6) "การให้คําแนะนําทั่วไป" หมายความว่า การให้คําแนะนําแก่บุคคลใด โดยมิได้คํานึงถึงวัตถุประสงค์ในการลงทุน ฐานะทางการเงิน และความต้องการของบุคคลนั้น (7) "การให้คําแนะนําเฉพาะเจาะจง" หมายความว่า การให้คําแนะนําแก่บุคคลใดบุคคลหนึ่ง เพื่อความเหมาะสมกับวัตถุประสงค์ในการลงทุน ฐานะทางการเงิน หรือความต้องการของบุคคลนั้น (8) "หลักประกัน" หมายความว่า หลักประกันเพื่อชดเชยความเสียหายของลูกค้าที่เกิดจากการปฏิบัติหน้าที่ไม่ถูกต้องหรือไม่ครบถ้วนของบริษัทที่ปรึกษาการลงทุน อันได้แก่(ก) กรมธรรม์ประกันภัยของบริษัทประกันภัย(ข) หนังสือค้ําประกันของธนาคารพาณิชย์ บริษัทเงินทุน หรือสถาบันการเงินที่มีกฎหมายเฉพาะจัดตั้งขึ้น(ค) หลักประกันอื่นใดตามที่สํานักงานประกาศกําหนด(9) "สินทรัพย์สภาพคล่อง" หมายความว่า สินทรัพย์ดังต่อไปนี้ที่ปราศจากภาระผูกพัน(ก) เงินสดและเงินฝากธนาคาร(ข) บัตรเงินฝากหรือตั๋วสัญญาใช้เงินที่ออกโดยธนาคารพาณิชย์ ธนาคารที่มีกฎหมายเฉพาะจัดตั้งขึ้น บริษัทเงินทุน หรือบริษัทเครดิตฟองซิเอร์(ค) ตั๋วเงินคลัง พันธบัตรรัฐบาล พันธบัตรรัฐวิสาหกิจ พันธบัตรธนาคารแห่งประเทศไทย พันธบัตรกองทุนเพื่อการฟื้นฟูและพัฒนาระบบสถาบันการเงิน และพันธบัตรหรือตราสารแห่งหนี้ที่กระทรวงการคลังเป็นผู้ออก(ง) สินทรัพย์สภาพคล่องอื่นใดตามที่สํานักงานประกาศกําหนด (10) "การจัดอันดับกองทุนรวม" หมายความว่า การให้คําแนะนําหรือความเห็นเกี่ยวกับคุณค่าหรือความเหมาะสมในการลงทุนของกองทุนรวมเชิงเปรียบเทียบ โดยอาจให้สัญลักษณ์หรือเครื่องหมายอื่นใดเพื่อประกอบการให้ความเห็นด้วยก็ได้(11) "บุคคลผู้มีอํานาจในการจัดการ" หมายความว่า บุคคลผู้รับผิดชอบในสายงานเกี่ยวกับการให้บริการการเป็นที่ปรึกษาการลงทุน ตั้งแต่ตําแหน่งผู้อํานวยการฝ่ายขึ้นไปจนถึงตําแหน่งผู้จัดการ (12) "ผู้อํานวยการฝ่าย" หมายความว่า บุคคลที่รับผิดชอบในระดับส่วนงานภายในบริษัท (13) "ผู้จัดการ" หมายความว่า บุคคลที่ได้รับมอบหมายจากคณะกรรมการของบริษัทที่ปรึกษาการลงทุนให้เป็นผู้ดูแลรับผิดชอบสูงสุดในการบริหารงานของบริษัทที่ปรึกษาการลงทุนทั้งนี้ ไม่ว่าจะเรียกชื่ออย่างไรก็ตาม ข้อ ๒ ในการเป็นที่ปรึกษาการลงทุน ให้บริษัทที่ปรึกษาการลงทุนดําเนินการดังต่อไปนี้เป็นอย่างน้อย ทั้งนี้ หากบริษัทที่ปรึกษาการลงทุนประสงค์จะดําเนินการจัดอันดับกองทุนรวมด้วยให้ปฏิบัติให้เป็นไปตามข้อ 3 ด้วย (1) จัดให้มีระบบงานที่แสดงความพร้อมในการประกอบธุรกิจการเป็นที่ปรึกษาการลงทุนตามที่ได้รับความเห็นชอบจากสํานักงาน ซึ่งรวมถึงระบบการควบคุมภายในในส่วนที่เกี่ยวกับการให้คําแนะนํา และระบบการควบคุมดูแลการลงทุนของบริษัทที่ปรึกษาการลงทุน บุคคลผู้มีอํานาจในการจัดการ ผู้ติดต่อกับผู้ลงทุน และตัวแทนที่ปรึกษาการลงทุน (2) จัดให้มีผู้ดูแลการปฏิบัติงานของบริษัทที่ปรึกษาการลงทุนเพื่อรับผิดชอบในการออกหลักเกณฑ์เกี่ยวกับการป้องกันความขัดแย้งทางผลประโยชน์ การควบคุมภายในของบริษัทที่ปรึกษาการลงทุนนั้น รวมทั้งดูแลให้ผู้ติดต่อกับผู้ลงทุน และตัวแทนที่ปรึกษาการลงทุนปฏิบัติตามกฎหมาย ประกาศที่เกี่ยวข้อง และมาตรฐานในการประกอบวิชาชีพ ในกรณีที่บริษัทที่ปรึกษาการลงทุนมีความประสงค์จะเปลี่ยนแปลงระบบงานตามที่ได้รับความเห็นชอบจากสํานักงานตามวรรคหนึ่ง บริษัทที่ปรึกษาการลงทุนต้องแจ้งให้สํานักงานทราบล่วงหน้าเป็นลายลักษณ์อักษร ซึ่งหากสํานักงานไม่ทักท้วงเป็นลายลักษณ์อักษรภายในสิบห้าวันนับแต่วันที่สํานักงานได้รับแจ้ง ให้บริษัทที่ปรึกษาการลงทุนดําเนินการเปลี่ยนแปลงระบบงานได้ ข้อ ๓ บริษัทที่ปรึกษาการลงทุนจะดําเนินการจัดอันดับกองทุนรวมได้ต่อเมื่อได้รับความเห็นชอบจากสํานักงานตามหลักเกณฑ์ดังต่อไปนี้ (1) มีระบบงานที่พร้อมในการประกอบธุรกิจการจัดอันดับกองทุนรวม โดยต้องแสดงได้ว่าหลักเกณฑ์ที่ใช้ในการจัดอันดับกองทุนรวมเป็นหลักเกณฑ์ที่มีหลักวิชาการรองรับซึ่งสามารถสะท้อนวัตถุประสงค์ของการจัดอันดับกองทุนรวม และไม่ก่อให้เกิดความสําคัญผิดในสาระสําคัญของข้อมูลการจัดอันดับกองทุนรวมดังกล่าว (2) มีโครงสร้างการถือหุ้น โครงสร้างองค์กร ขอบเขตการประกอบธุรกิจ กรรมการผู้จัดการ ผู้อํานวยการฝ่าย และบุคคลผู้มีอํานาจในการจัดการ ที่เชื่อได้ว่าไม่มีส่วนได้เสียอันอาจก่อให้เกิดการขาดความเป็นอิสระในการจัดอันดับกองทุนรวม และสามารถดําเนินงานได้อย่างเป็นกลางและเป็นธรรม ให้บริษัทที่ปรึกษาการลงทุนยื่นคําขอรับความเห็นชอบต่อสํานักงานตามแบบที่จัดไว้ในระบบงานอิเล็กทรอนิกส์ของสํานักงาน ให้สํานักงานพิจารณาคําขอรับความเห็นชอบให้แล้วเสร็จภายในสี่สิบห้าวันนับแต่วันที่ได้รับคําขอและเอกสารหลักฐานครบถ้วนถูกต้องข้อ ๔ ในการเป็นที่ปรึกษาการลงทุน บริษัทที่ปรึกษาการลงทุนต้องดํารงหลักประกันหรือสินทรัพย์สภาพคล่องอย่างใดอย่างหนึ่งหรือทั้งสองอย่างรวมกันให้มีมูลค่าเพียงพอตามที่สํานักงานประกาศกําหนด และคํานวณและรายงานการดํารงความเพียงพอของหลักประกันหรือสินทรัพย์สภาพคล่อง ตามหลักเกณฑ์และวิธีการที่สํานักงานประกาศกําหนด ความในวรรคหนึ่งมิให้นํามาใช้บังคับกับบริษัทที่ปรึกษาการลงทุนที่ได้รับใบอนุญาตประกอบธุรกิจหลักทรัพย์ประเภทอื่นอยู่แล้วก่อนวันที่ยื่นขอรับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน และมิให้ใช้บังคับกับบริษัทที่ปรึกษาการลงทุนที่เป็นนิติบุคคลดังต่อไปนี้(1) ธนาคารพาณิชย์ หรือบริษัทเงินทุน ตามกฎหมายว่าด้วยธุรกิจสถาบันการเงิน(2) บริษัทประกันชีวิตตามกฎหมายว่าด้วยการประกันชีวิต และ(3) สถาบันการเงินที่มีกฎหมายจัดตั้งขึ้นโดยเฉพาะข้อ ๕ โดยไม่เป็นการจํากัดอํานาจคณะกรรมการกํากับตลาดทุนตามมาตรา 143 ที่จะสั่งเป็นประการอื่น บริษัทที่ปรึกษาการลงทุนตามข้อ 4 ที่ไม่สามารถดํารงหลักประกันหรือสินทรัพย์สภาพคล่องให้เพียงพอตามที่สํานักงานประกาศกําหนด ให้บริษัทที่ปรึกษาการลงทุนดังกล่าวปฏิบัติดังต่อไปนี้(1) จัดทํารายงานที่แสดงถึงความไม่เพียงพอของหลักประกันหรือสินทรัพย์สภาพคล่องตามแบบที่จัดไว้ในระบบงานอิเล็กทรอนิกส์ของสํานักงาน และยื่นต่อสํานักงานภายในสองวันทําการถัดไป (2) แก้ไขให้สามารถดํารงความเพียงพอของหลักประกันหรือสินทรัพย์สภาพคล่องตามที่กําหนดได้เป็นระยะเวลาไม่น้อยกว่าเจ็ดวันทําการติดต่อกัน ภายในเวลาสามสิบวันนับแต่วันที่ไม่สามารถดํารงความเพียงพอดังกล่าวได้ และแจ้งการแก้ไขให้สํานักงานทราบภายในสองวันทําการนับแต่วันที่สามารถแก้ไขได้ข้อ ๖ ในระหว่างที่บริษัทที่ปรึกษาการลงทุนตามข้อ 4 ไม่สามารถดํารงหลักประกันหรือสินทรัพย์สภาพคล่องให้เพียงพอ หรืออยู่ในระหว่างการแก้ไขการดํารงความเพียงพอตามข้อ 5(2)ห้ามมิให้บริษัทที่ปรึกษาการลงทุนดังกล่าวดําเนินการดังต่อไปนี้ จนกว่าจะสามารถดํารงความเพียงพอได้ตามหลักเกณฑ์ที่กําหนด (1) การให้บริการแก่ลูกค้ารายใหม่ (2) การขยายระยะเวลาการให้บริการแก่ลูกค้ารายเดิม (3) การกระทําอื่นใดที่สํานักงานประกาศกําหนดข้อ ๗ ในการให้คําแนะนํา บริษัทที่ปรึกษาการลงทุนต้องปฏิบัติตามหลักเกณฑ์ที่สํานักงานประกาศกําหนด และจัดให้ผู้ติดต่อกับผู้ลงทุนประเภท ก ซึ่งได้รับความเห็นชอบจากสํานักงานตามหลักเกณฑ์ที่สํานักงานประกาศกําหนดเป็นผู้ดําเนินการ และต้องดูแลให้ผู้ติดต่อกับผู้ลงทุนประเภท ก ปฏิบัติตามหลักเกณฑ์ที่สํานักงานประกาศกําหนด ในกรณีที่บริษัทที่ปรึกษาการลงทุนประสงค์จะตั้งตัวแทนที่ปรึกษาการลงทุนให้บริษัทที่ปรึกษาการลงทุนทําสัญญาตั้งตัวแทนที่ปรึกษาการลงทุนเป็นหนังสือ โดยกําหนดสิทธิและหน้าที่ของบริษัทที่ปรึกษาการลงทุนและตัวแทนที่ปรึกษาการลงทุนที่ไม่ขัดหรือแย้งกับประกาศนี้และประกาศที่เกี่ยวข้อง และต้องดูแลให้ตัวแทนที่ปรึกษาการลงทุนปฏิบัติตามสัญญา ประกาศนี้ และประกาศที่เกี่ยวข้องข้อ ๘ ห้ามมิให้บริษัทที่ปรึกษาการลงทุนอนุญาตให้ตัวแทนที่ปรึกษาการลงทุนตั้งตัวแทนช่วง ข้อ ๙ ให้บริษัทที่ปรึกษาการลงทุนจัดทําเอกสารหลักฐานต่าง ๆ ดังต่อไปนี้ให้ถูกต้องครบถ้วนและเป็นปัจจุบัน และเก็บไว้เป็นเวลาไม่น้อยกว่าสองปีนับแต่วันจัดทําเอกสารหลักฐานนั้น (1) ข้อมูลของลูกค้าที่ใช้ประกอบการให้คําแนะนํา(2) หลักฐานแสดงการส่งเอกสารรับทราบความถูกต้องครบถ้วนของข้อมูลของลูกค้าที่ปรับปรุงแก้ไข (3) บทวิเคราะห์ และเอกสารหลักฐานประกอบการวิเคราะห์ที่บริษัทที่ปรึกษาการลงทุนส่งให้กับลูกค้า(4) คําแนะนําที่ให้กับลูกค้า เว้นแต่เป็นการใช้เทปบันทึกเสียงการให้คําแนะนําให้เก็บเทปบันทึกเสียงดังกล่าวไว้เป็นระยะเวลาไม่น้อยกว่าสองเดือนนับแต่วันที่จัดทําเทปบันทึกเสียงนั้น แต่ในกรณีที่มีข้อร้องเรียนของลูกค้าซึ่งเกี่ยวข้องกับเทปบันทึกเสียงเกิดขึ้นในช่วงระยะเวลาสองเดือนดังกล่าว ให้จัดเก็บไว้จนกว่าการดําเนินการเกี่ยวกับข้อร้องเรียนนั้นจะแล้วเสร็จ (5) เอกสารแสดงการคํานวณค่าตอบแทนที่บริษัทที่ปรึกษาการลงทุนได้รับจากลูกค้าทั้งโดยตรงและโดยอ้อม (6) เอกสารหลักฐานเกี่ยวกับข้อร้องเรียนของลูกค้า (7) ข้อมูลการซื้อ ขาย หรือถือหุ้นหรือใบสําคัญแสดงสิทธิที่จะซื้อหุ้นของบริษัทที่ปรึกษาการลงทุน บุคคลผู้มีอํานาจในการจัดการ ผู้ติดต่อกับผู้ลงทุน หรือตัวแทนที่ปรึกษาการลงทุน เมื่อการซื้อ ขาย หรือถือหุ้นหรือใบสําคัญแสดงสิทธิที่จะซื้อหุ้นนั้นเป็นผลให้บุคคลดังกล่าวเป็นผู้ถือหุ้นหรือใบสําคัญแสดงสิทธิที่จะซื้อหุ้นเป็นจํานวนเกินกว่าร้อยละห้าของจํานวนหุ้นหรือใบสําคัญแสดงสิทธิที่จะซื้อหุ้นที่จําหน่ายได้แล้วทั้งหมดของบริษัทที่ออกหลักทรัพย์นั้น ทั้งนี้ ให้นับรวมหุ้นหรือใบสําคัญแสดงสิทธิที่จะซื้อหุ้นของคู่สมรสและบุตรที่ยังไม่บรรลุนิติภาวะของบุคคลดังกล่าวด้วย ในกรณีที่บริษัทที่ปรึกษาการลงทุนดําเนินการจัดอันดับกองทุนรวม ให้เก็บรักษาข้อมูลเกี่ยวกับการจัดอันดับกองทุนรวมและข้อมูลที่ใช้ประกอบการพิจารณาจัดอันดับกองทุนรวมไว้เป็นเวลาไม่น้อยกว่าสองปีนับแต่วันเผยแพร่ข้อมูลดังกล่าวข้อ ๑๐ ในการจัดอันดับกองทุนรวม บริษัทที่ปรึกษาการลงทุนต้องปฏิบัติให้เป็นไปตามหลักเกณฑ์ดังต่อไปนี้(1) ใช้ข้อมูลประกอบการจัดอันดับกองทุนรวมที่มาจากแหล่งข้อมูลที่น่าเชื่อถือและสามารถอ้างอิงได้(2) จัดอันดับกองทุนรวมและเผยแพร่ข้อมูลเกี่ยวกับการจัดอันดับกองทุนรวมด้วยความสุจริต เป็นธรรม เป็นกลาง และเป็นอิสระ รวมทั้งใช้ความระมัดระวัง โดยคํานึงถึงผู้รับข้อมูลเป็นสําคัญ (3) ระบุวัตถุประสงค์ในการจัดอันดับกองทุนรวม หลักเกณฑ์ที่ใช้ในการจัดอันดับกองทุนรวม และคําอธิบายเกี่ยวกับข้อมูลการจัดอันดับกองทุนรวม ตลอดจนแสดงคําเตือนเกี่ยวกับความเสี่ยงในการใช้ข้อมูลเกี่ยวกับการจัดอันดับกองทุนรวม โดยมีสาระสําคัญของคําเตือนว่า ข้อมูลการจัดอันดับกองทุนเป็นเพียงข้อมูลหนึ่งที่ใช้ประกอบการตัดสินใจลงทุน ผู้ลงทุนควรศึกษารายละเอียดก่อนตัดสินใจลงทุน ไว้ในเอกสารที่จัดทําขึ้นเพื่อเผยแพร่ข้อมูลการจัดอันดับกองทุนรวม (4) จัดให้มีบุคลากรที่มีความรู้ความสามารถเป็นผู้ชี้แจงอธิบายข้อมูลการจัดอันดับกองทุนรวมเมื่อได้รับการซักถาม (5) ในกรณีที่มีการใช้สัญลักษณ์หรือเครื่องหมายอื่นใดประกอบการจัดอันดับกองทุนรวม สัญลักษณ์หรือเครื่องหมายดังกล่าวจะต้องไม่ขัดต่อกฎหมายหรือศีลธรรมอันดีของประชาชน (6) ในกรณีที่บริษัทที่ปรึกษาการลงทุนมีความประสงค์จะแก้ไขเปลี่ยนแปลงหลักเกณฑ์ที่ใช้ในการจัดอันดับกองทุนรวม และสัญลักษณ์หรือเครื่องหมายอื่นใดที่ใช้ประกอบการจัดอันดับกองทุนรวม ให้บริษัทที่ปรึกษาการลงทุนแจ้งให้สํานักงานทราบล่วงหน้าเป็นลายลักษณ์อักษร ก่อนการแก้ไขเปลี่ยนแปลง หากสํานักงานไม่ทักท้วงภายในสามสิบวันนับแต่วันที่ได้รับแจ้งกรณีการแก้ไขเปลี่ยนแปลงหลักเกณฑ์ หรือภายในสิบห้าวันนับแต่วันที่ได้รับแจ้งกรณีการแก้ไขเปลี่ยนแปลงสัญลักษณ์หรือเครื่องหมายอื่นใดนั้น ให้บริษัทที่ปรึกษาการลงทุนดําเนินการแก้ไข เปลี่ยนแปลงหลักเกณฑ์ สัญลักษณ์หรือเครื่องหมายที่ใช้ในการจัดอันดับกองทุนรวมได้(7) ห้ามมิให้บริษัทที่ปรึกษาการลงทุนทําการจัดอันดับกองทุนรวมใด หากบริษัทที่ปรึกษาการลงทุน กรรมการ ผู้จัดการ ผู้อํานวยการฝ่าย หรือบุคคลผู้มีอํานาจในการจัดการ มีความเกี่ยวข้องหรือมีส่วนได้เสียไม่ว่าโดยทางตรงหรือทางอ้อมกับกองทุนรวมหรือบริษัทจัดการนั้นในลักษณะที่จะทําให้บริษัทที่ปรึกษาการลงทุนขาดความเป็นธรรม เป็นกลางและเป็นอิสระในการจัดอันดับกองทุนรวม (8) ห้ามมิให้บริษัทที่ปรึกษาการลงทุนกระทําการใด ๆ อย่างไม่เหมาะสมจนอาจก่อให้เกิดความเสียหายต่อผู้ใช้ข้อมูล กองทุนรวม บริษัทจัดการ หรือความเชื่อมั่นในธุรกิจหลักทรัพย์หรือตลาดทุนโดยรวมข้อ ๑๑ ให้บริษัทที่ปรึกษาการลงทุนยื่นรายงานหรือแสดงเอกสารเกี่ยวกับการจัดอันดับกองทุนรวมตามระยะเวลาหรือเป็นครั้งคราวตามที่สํานักงานกําหนด ในการนี้ สํานักงานจะให้ทําคําชี้แจงเพื่ออธิบายหรือขยายความแห่งรายงานหรือเอกสารนั้นด้วยก็ได้ข้อ ๑๒ ในกรณีที่บริษัทที่ปรึกษาการลงทุนฝ่าฝืนหรือไม่ปฏิบัติตามข้อ 3 ข้อ 10 หรือข้อ 11 หรือกระทําการใด ๆ อย่างไม่เหมาะสมจนอาจก่อให้เกิดความเสียหายต่อผู้ใช้ข้อมูล กองทุนรวมหรือความเชื่อมั่นในธุรกิจหลักทรัพย์ หรือตลาดทุนโดยรวม ให้สํานักงานมีอํานาจสั่งให้บริษัทที่ปรึกษาการลงทุนกระทําการ แก้ไขการกระทํา หรืองดเว้นการกระทําได้ ในกรณีที่บริษัทที่ปรึกษาการลงทุนไม่สามารถกระทําการ แก้ไขการกระทํา หรืองดเว้นการกระทํา ตามคําสั่งของสํานักงานตามวรรคหนึ่ง ให้การให้ความเห็นชอบตามข้อ 3 เป็นอันสิ้นสุดลงทันทีข้อ ๑๓ ในกรณีที่ตัวแทนที่ปรึกษาการลงทุนรายใดได้รับการว่าจ้างจากบริษัทที่ปรึกษาการลงทุนมากกว่าหนึ่งแห่ง บริษัทที่ปรึกษาการลงทุนต้องกําหนดให้ตัวแทนที่ปรึกษาการลงทุนแจ้งให้ลูกค้าทราบทุกครั้งก่อนให้คําแนะนําว่า คําแนะนําที่ตัวแทนที่ปรึกษาการลงทุนให้ในครั้งนั้นกระทําในฐานะตัวแทนที่ปรึกษาการลงทุนของบริษัทที่ปรึกษาการลงทุนใดข้อ ๑๔ ก่อนการให้คําแนะนําทั่วไปครั้งแรก บริษัทที่ปรึกษาการลงทุนต้องแจ้งให้ลูกค้าทราบว่าการลงทุนในหลักทรัพย์มีทั้งผลตอบแทนและความเสี่ยง ไม่ว่าจะใช้คําแนะนําของบริษัทที่ปรึกษาการลงทุนหรือไม่ก็ตาม ทั้งนี้ คําแนะนําทั่วไปคือคําแนะนําที่ไม่คํานึงถึงลักษณะเฉพาะของแต่ละบุคคล ดังนั้น ก่อนนําคําแนะนํานี้ไปใช้ ลูกค้าควรพิจารณาความเหมาะสมกับวัตถุประสงค์การลงทุน ฐานะทางการเงิน และระดับความเสี่ยงที่ลูกค้ายอมรับได้ข้อ ๑๕ ในการให้คําแนะนําเฉพาะเจาะจงแก่ลูกค้า ให้บริษัทที่ปรึกษาการลงทุนปฏิบัติดังต่อไปนี้ด้วย(1) แจกคู่มือการให้บริการคําแนะนําการลงทุนที่มีลักษณะตามข้อ 16 แก่ลูกค้าก่อนการให้คําแนะนําแก่ลูกค้าในครั้งแรก โดยต้องมีหลักฐานแสดงการแจกเอกสารดังกล่าวด้วย(2) จัดทําข้อมูลของลูกค้าไว้เป็นลายลักษณ์อักษร โดยมีรายการตามที่สํานักงานประกาศกําหนด และให้ลูกค้าลงนามรับทราบความถูกต้องของข้อมูล รวมทั้งปรับปรุงข้อมูลของลูกค้าให้เป็นปัจจุบันอย่างน้อยปีละหนึ่งครั้ง หรือเมื่อมีการเปลี่ยนแปลงอย่างมีนัยสําคัญ พร้อมส่งให้ลูกค้าลงนามรับทราบความถูกต้องของข้อมูลที่ปรับปรุงแก้ไขดังกล่าว กรณีลูกค้ามิได้ทักท้วงภายในสามสิบวันนับแต่วันที่บริษัทที่ปรึกษาการลงทุนได้จัดส่งให้แก่ลูกค้า ให้ถือว่าข้อมูลดังกล่าวถูกต้องครบถ้วนและเป็นปัจจุบันแล้ว (3) ให้คําแนะนําที่เหมาะสมกับลูกค้า โดยประเมินจากปัจจัยต่าง ๆ ของลูกค้า เช่น วัตถุประสงค์ในการลงทุน ความรู้ความเข้าใจเกี่ยวกับความเสี่ยงและการลงทุน ประสบการณ์ในการลงทุน ฐานะทางการเงิน ภาระทางการเงิน ความต้องการและข้อจํากัดในการลงทุน เป็นต้นข้อ ๑๖ ในการจัดทําคู่มือการให้บริการคําแนะนําการลงทุน เพื่อแจกจ่ายแก่ลูกค้า ต้องใช้ภาษาที่ง่ายต่อความเข้าใจและมีข้อมูลที่เป็นปัจจุบันโดยมีการระบุวันที่ที่จัดทําข้อมูลนั้น และจะต้องไม่มีข้อความโฆษณาใด ๆ ทั้งนี้ จะต้องมีรายละเอียดดังต่อไปนี้เป็นอย่างน้อย(1) ชื่อ ที่อยู่ และเลขที่ใบอนุญาตของบริษัทที่ปรึกษาการลงทุน รวมทั้งการประกอบธุรกิจอื่นของบริษัทที่ปรึกษาการลงทุน (ถ้ามี) ทั้งนี้ ให้ระบุเฉพาะประเภทของธุรกิจอื่นดังกล่าว(2) ชื่อ ที่อยู่ ประวัติ และประสบการณ์ เลขประจําตัวของผู้ทําหน้าที่ในการให้คําแนะนําแก่ลูกค้ารายนั้น ๆ (3) ข้อความที่ระบุว่า การให้คําแนะนํากระทําในนามบริษัทที่ปรึกษาการลงทุนและบริษัทที่ปรึกษาการลงทุนดังกล่าวจะเป็นผู้รับผิดชอบต่อคําแนะนําที่ให้แก่ลูกค้า(4) ข้อความที่ระบุถึงสิทธิขั้นพื้นฐานของลูกค้า อันได้แก่ (ก) สิทธิที่จะได้รับแจ้งหากมีพฤติการณ์ใด ๆ ที่อาจก่อให้เกิดความขัดแย้งทางผลประโยชน์ (ข) สิทธิที่จะตรวจสอบข้อมูลของตนเอง รวมถึงคําแนะนําที่เคยได้รับที่บริษัทที่ปรึกษาการลงทุนเก็บรักษาไว้ตามข้อ 9 (ค) สิทธิที่จะได้รับคําแนะนําที่เหมาะสมกับวัตถุประสงค์การลงทุน สถานภาพทางการเงิน และความต้องการเฉพาะของลูกค้าแต่ละราย (ง) สิทธิที่จะได้รับข้อมูลเกี่ยวกับปัจจัยพื้นฐานและความเสี่ยงของหลักทรัพย์ ที่แนะนํา รวมทั้งกลยุทธ์การลงทุน(5) ลักษณะของคําแนะนําทั่วไปและคําแนะนําเฉพาะเจาะจง(6) มาตรการป้องกันความขัดแย้งทางผลประโยชน์ที่บริษัทที่ปรึกษาการลงทุนจัดให้มีขึ้น(7) วิธีการและแหล่งข้อมูลที่ผู้ให้คําแนะนําจะนํามาใช้เพื่อการให้คําแนะนําแก่ลูกค้า(8) วิธีการและฐานในการคํานวณค่าธรรมเนียม รวมทั้งวิธีการจ่ายค่าธรรมเนียม หรือผลประโยชน์อื่นแก่บริษัทที่ปรึกษาการลงทุน(9) ขั้นตอนการยื่นข้อร้องเรียน ชื่อ ที่อยู่ หมายเลขโทรศัพท์ของบุคคลหรือหน่วยงานที่จะรับข้อร้องเรียน(10) แสดงข้อความว่า "การลงทุนในหลักทรัพย์มีทั้งผลตอบแทนและความเสี่ยง ไม่ว่าจะใช้คําแนะนําของบริษัทที่ปรึกษาการลงทุนหรือไม่ก็ตาม โดยการให้คําแนะนําจะพิจารณาจากข้อมูลของลูกค้าที่ได้ให้ไว้กับบริษัทที่ปรึกษาการลงทุน" โดยแสดงไว้ในกรอบสี่เหลี่ยม ทั้งนี้ ข้อความดังกล่าวต้องมีขนาดของตัวอักษรไม่เล็กกว่าขนาดของตัวอักษรที่แสดงข้อความที่เป็นเนื้อหาปกติข้อ ๑๗ ความในข้อ 2 และข้อ 9(7) มิให้นํามาใช้บังคับกับบริษัทที่ปรึกษาการลงทุนที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนอยู่ก่อนวันที่ 1 มีนาคม พ.ศ. 2545 หากบริษัทที่ปรึกษาการลงทุนดังกล่าวได้แจ้งให้สํานักงานทราบเป็นหนังสือภายในสิบห้าวันนับแต่วันที่ 1 มีนาคม พ.ศ. 2545 ว่ายังไม่ประสงค์จะให้คําแนะนําแก่ลูกค้า บริษัทที่ปรึกษาการลงทุนตามวรรคหนึ่ง หากประสงค์จะกลับมาให้คําแนะนําแก่ลูกค้า บริษัทดังกล่าวต้องมีหนังสือแจ้งให้สํานักงานทราบล่วงหน้าไม่น้อยกว่าหกสิบวันก่อนเริ่มให้คําแนะนําแก่ลูกค้า พร้อมทั้งแสดงได้ว่าสามารถปฏิบัติตามหลักเกณฑ์ที่กําหนดไว้ในประกาศนี้ข้อ ๑๘ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 23 /2544 เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๑๙ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กน. 23 /2544 เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๒๐ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้การออกหลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ ที่ กน. 23 /2544 เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544 จึงจําเป็นต้องออกประกาศนี้